CELEX: C2006/022/34
Language: el
Date: 2006-01-28 00:00:00
Title: Υπόθεση T-407/05: Προσφυγή της  16ης Νοεμβρίου 2005  — Evian κατά ΓΕΕΑ

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/18
            
         Προσφυγή της 16ης Νοεμβρίου 2005 — Evian κατά ΓΕΕΑ
   (Υπόθεση T-407/05)
   (2006/C 22/34)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Société Anonyme des Eaux Minérales d'Evian (Εβιάν, Γαλλία) [εκπρόσωπος: ο δικηγόρος C. Herzt-Eichenrode]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: A. Racke GmbH & Co. OHG (Bingen, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση 2754/2001 του τμήματος ανακοπών του ΓΕΕΑ της 23.11.2001,
            
         
               —
            
            
               να ακυρώσει την απόφαση του τέταρτου τμήματος προσφυγών του ΓΕΕΑ της 22ας Ιουλίου 2005 στην υπόθεση R 82/2002-4,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: A. Racke GmbH & Co. OHG.
   
      Σήμα προς καταχώριση: Το εικονιστικό σήμα «REVIAN's» σε χρυσαφί, μαύρο, λευκό για προϊόντα της κλάσης 33 (Οίνος και αφρώδης οίνος) — (αριθ. αίτησης καταχώρισης: 945 758).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν δικαίωμα επί σήματος ή σημείου: Τα εθνικά και διεθνή λεκτικά και εικονιστικά σήματα «EVIAN» για προϊόντα των κλάσεων 32 και 33 (Ζύθος, οινοπνευματώδη ποτά, μεταλλικά νερά, αεριούχα ποτά…).
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου, διότι έγινε δεκτό ότι δεν υπάρχει κίνδυνος σύγχυσης των σημάτων, χωρίς να εξακριβωθεί ο διακριτικός χαρακτήρας του σήματος EVIAN, και διότι η αξιολόγηση της ομοιότητας των σημάτων ήταν νομικά εσφαλμένη.
   Επιπλέον, η ανακοπή δεν είναι, κατά την προσφεύγουσα, αβάσιμη, καθόσον έχουν υποβληθεί οι μεταφράσεις που είναι αναγκαίες κατά τον κανόνα 17, παράγραφος 2, του κανονισμού 2868/95 της Επιτροπής.